পারক্সাইড
রসায়নে পারক্সাইড হল এক ধরনের যৌগ যাতে পারক্সি লিঙ্কেজ (R−O−O−R') বর্তমান, যেখানে R ও R' যেকোনো মৌল বা গ্রুপ। রসায়নবিদ থমাস থমসন এই নামের স্রষ্টা। সবচেয়ে পরিচিত পারক্সাইড গুলির মধ্যে অন্যতম হলো হাইড্রোজেন পারক্সাইড। হাইড্রোজেন পারক্সাইড ছাড়াও, পারক্সাইডের কিছু অন্যান্য প্রধান শ্রেণী হল: পারক্সি-অ্যাসিড, যা অনেক পরিচিত অ্যাসিডের পারক্সি ডেরিভেটিভস, উদাহরণ হল পারক্সিমনোসালফিউরিক অ্যাসিড এবং পারঅ্যাসেটিক অ্যাসিড এবং তাদের লবণ, যার একটি উদাহরণ হল পটাশিয়াম পারক্সিডাইসালফেট। প্রধান গ্রুপ পারক্সাইড, E−O−O−E লিঙ্কেজ বর্তমান (E = প্রধান গ্রুপ উপাদান/প্রতিনিধি মৌল)। ধাতব পারক্সাইড, উদাহরণ হল বেরিয়াম পারক্সাইড (BaO2), সোডিয়াম পারক্সাইড (Na2O2) এবং জিঙ্ক পারক্সাইড (ZnO2)। জৈব পারক্সাইড, যৌগ যার সাথে সংযোগ C−O−O−C বা C−O−O−H বর্তমান। একটি উদাহরণ হল টার্ট-বিউটাইলহাইড্রোপারক্সাইড।